Lombok
Lombok iku pulo ing Provinsi Nusa Tenggara Wétan, Indonésia. Pulo iki minangka péranganing rerangkèn Kapuloan Nusa Tenggara kang kaapit Selat Lombok ing kuloné lan Selat Alas ing wétané. Pulo iki awangun rada bunder lan duwé "buntut" (ingaran Ujung Sekotong) ing lor-kuloné kang dawané 70 kilomèter lan jembaré watara 4.514 kilomèter pasagi. Kutha krajan provinsiné uga kutha gedhé dhéwé ing pulo iki yaiku Kutha Mataram. Pulo iki gedhé lan padheté èmper-èmperan karo Pulo Bali minangka pulo tanggan ing kuloné, uga irib-iriban ing babagan warisan budaya. Pulo tanggan ing wétané iku Pulo Sumbawa kang arang-arang wargané. Pulo Lombok kinubengan akèh pulo cilik utawa gili kang kaloka.

Ana 3,17 yuta warga Indonésia kang kacathet ing sènsus 2010 kang dumunung ing Pulo Lombok; Angkané per Januari 2014 kira-kira ngancik 3.311.044 jiwa.

Administrasi 
Pulo Lombok iku rèhrèhaning Gubernur Provinsi Nusa Tenggara Kulon (cara Indonésia: Nusa Tenggara Barat dicekak NTB) kang ditata saka kutha krajan provinsiné, yaiku Kutha Mataram ing Lombok Kulon. Pulo iki administrasiné kapérang dadi kabupatèn cacah papat lan kutha cacah siji. Kabupatèn-kabupatèn lan kuthané yaiku kaya kang kapacak ing ngisor iki. Angka-angkané dhedhasar sènsus 2010 lan pangira-ira resmi déning pamaréntah enggonan kana.

Dhémografi 
Sing manggon ing Pulo Lombok iku 85%-né minangka wong Sasak, kang asal-usulé diprakirakaké saka Pulo Jawa nalika miléniyum pisanan SM. Liyané kaya ta wong Bali kang cacahé ngancik 10–15% wong kang manggon ing pulo iki, uga ana bebrayan-bebrayan cilik kaya ta wong Tiyonghwa, Jawa, Sumbawa, lan Arab.

Wong Sasak ing babagan budaya lan basa gegayutan raket karo wong Bali, nanging yèn wong Bali agamané Hindhu, pérangan gedhé wong Sasak mono Muslim. Mula, ing Pulo Lombok akèh yasan masjid déné kagiyatan sarta dina préiné wargané uga gegayutan karo tradhisi Islam.

Ing taun 2008, Pulo Lombok dienggoni kulawarga cacah 866.838 lan reratané ana wong 3,635 ing saben kulawarga.

Sènsus 2010 nyathet manawa warga NTB cacahé ana wong 4.496.855, kang 70,42%-né utawa wong 3.166.789 manggon ing Pulo Lombok.

Cathetan sikil

Pranala njaba 

 Kolèksiné Tropenmuseum awujud foto-foto lawas asal Lombok
 Pariwisata Lombok Indonésia
 Taman Nasional Gunung Rinjani Lombok 
 Ulasané NY Times ngenani Lombok
 Lapurané The Australian ngenani Lombok: The New Bali 
 Kabupatèn Lombok Lor 
 Kabupatèn Lombok Tengah
 Kabupatèn Lombok Wétan
 Kabupatèn Lombok Kulon
 Nusa Teggara Kulon
 Kutha Mataram
 Gili Asahan

 
Lombok